Barga

Barga er en middelalderby og kommune i provinsen Lucca i den italienske regionen Toscana. Den har ca. 10 000 innbyggere.

Byen ligger 35 km. nord for provinshovedstaden Lucca. Ovenfor byen ligger landsbyen Albiano, hvor det i det 10. århundre lå en festning som beskyttet byen. De nærliggende områdene preges av fjellet Pania della Croce, som hører til den toskansk-emilianske delen av Appenninene.

Barga ble grunnlagt av langobardene, og var omgitt av en bymur. To byporter  (Porta Reale og Porta Macchiaia) er bevart. I middelalderen var byen kjent for produksjon av silketråd. Lucca og Firenze rivaliserte om kontrollen over den rike byen og dens omland, og en tid var Barga underlagt florentinerne. I 1847 ble byen innlemmet i Hertugdømmet Lucca, men beholdt en viss grad av selvstyre, før hele hertugdømmet i 1861 ble en del av Kongeriket Italia.

Blant de viktigste severdighetene er byens katedral, bygget mellom det 11. og det 16. århundre. Hvert år arrangeres en operafestival og en jazzfestival. I de siste årene har byen også tiltrukket seg flere malere, som stiller ut i små gallerier i byen.

Referanser

Eksterne lenker
 

Byer i Toscana
Kommuner i provinsen Lucca